Богатырев Афанасий Данилович

Богатырев Афанасий Данилович (1882—11.09.1952) — сахалартан бастакы капитан, Өлүөнэ өрүс пароходствотын үтүөлээх воднига.

 Олоҕун олуктара 
1882 сыллаахха Боотур Уус улууһун Таатта нэһилиэгин Харбалаах диэн сиригэр төрөөбүт. 1901 с. Громовтар "Лена" борокуоттарыгар мотуруоһунан киирбит. Хас да сылынан штурвальнай, онтон лоцман буолар. Саха Сиригэр сэбиэскэй былаас олохтонор кэмигэр  боломуочунайа буола сылдьыбыта. 1924 сылтан 1936 сыллаахха дылы пароходствоҕа үлэлиир, бастаан лоцманынан, онтон «Лена» уонна «Пропагандист» борокуоттар капитаннарынан. 

1936 с. партия обкома быһаарыытынан Главсевморпуть Дьокуускайдааҕы салаатыгар көһөрүллэр. «Саха омук» уопсатыбаҕа киирэрин иһин омугумсуйууга буруйданан 1938 сыллаахха ууратыллар. Онтон биир сыл буолан баран дьоҕус «Тикси» пароходка Өлөөн өрүскэ ыытыллар.

Саха АССР уонна РСФСР Үрдүкү Сүбэтин депутатынан талылла сылдьыбытаЯкутия-2007. Календарь памятных дат. — Дьокуускай, 2007.

Балаҕан ыйын 11 күнүгэр 1952 сыллаахха өлбүтэ.

 Наҕараадалара 
 «Үлэ Кыһыл Знамята» уордьан
 «Бочуот Знага» уордьан

 Быһаарыылар 

Категория:Дьон алпаабытынан
Категория:1882 сыллаахха төрөөбүттэр
Категория:Таатта улууһугар төрөөбүттэр
Категория:1952 сыллаахха өлбүттэр
Категория:Балаҕан ыйын 11 күнүгэр өлбүттэр